ddrg/super_eurlex huggingface dataset:
Oficiālais Vēstnesis L 328 , 20/12/1994 Lpp. 0012 - 0012

Speciālizdevums somu valodā: Nodaļa 3 Sējums 64 Lpp. 0061

Speciālizdevums zviedru valodā: Nodaļa 3 Sējums 64 Lpp. 0061



Komisijas Regula (EK) Nr. 3098/94 (1994. gada 19. decembris), ar kuru groza Regulu (EEK) Nr. 2825/93, ar ko nosaka dažus sīki izstrādātus noteikumus par to, kā piemērot Padomes Regulu (EEK) Nr. 1766/92 attiecībā uz koriģēto kompensāciju noteikšanu un piešķiršanu par labību, ko eksportē dažu alkoholisko dzērienu veidā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1866/94 [2], un jo īpaši tās 13. panta 5. punktu, tā kā būtu jāparedz kārtība, kas ļautu koriģēt Komisijas Regulas (EEK) Nr. 2825/93 [3] 4. pantā minēto koeficientu laikā, kad noris izmaiņas attiecībā uz konkrētu tirgu atbilsmei kompensāciju saņemšanas kritērijiem, ja atceļ vai ievieš no jauna kompensācijas par preču eksportu uz dažām trešām valstīm sakarā ar stāvokli šajos tirgos vai saskaņā ar nolīgumiem ar šīm valstīm; tā kā minētās regulas 7. pants paredz šādu kārtību, lai gan korekciju piemēro, tikai sākoties nākamajam gadam pēc notikušajām izmaiņām; tā kā tādēļ būtu jāgroza attiecīgie noteikumi un daži citi noteikumi attiecībā uz kārtību, kas jāievēro dalībvalstu kompetentajām iestādēm, un uz dalībvalstu paziņojumiem; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EEK) Nr. 2825/93 groza šādi. 1. Regulas 7. panta 2. punktu aizstāj ar šo: "2. Ja kompensāciju atceļ atbilstoši 1. punktam vai ja to ievieš no jauna un ja daži tirgi vairs neatbilst eksporta kompensācijas saņemšanas kritērijiem saskaņā ar Pievienošanās aktu vai nolīgumiem ar trešām valstīm, koriģē 4. panta 1. punktā minēto koeficientu. Šī korekcija atkarībā no apstākļiem paredz iekļaut vai izslēgt no kopējā eksportējamo preču daudzuma, ko izmanto koeficienta aprēķinos, to preču daudzumu, ko eksportē uz tirgiem, attiecībā uz kuriem ir atcelta vai no jauna ieviesta kompensācija. Koriģēto koeficientu piemēro no pirmās dienas destilācijas fiskālajā laikposmā, kas seko izmaiņām attiecīgo tirgu atbilsmei kompensāciju saņemšanas kritērijiem." 2. Ar šādu 4. punktu papildina 12. pantu: "4. Ja koeficientu koriģē atbilstoši 7. panta 2. punktam, kompensācijas, kas nepareizi izmaksātas kopš dienas, kad sāk piemērot pielāgoto koeficientu, atmaksā to saņēmēji." 3. Ar šādu 4. punktu papildina 18. pantu: "4. Pēc Komisijas pieprasījuma attiecīgās dalībvalstis nodrošina arī informāciju, kas vajadzīga 7. panta 2. punktā minētā koeficienta korekcijai." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 19. decembrī Komisijas vārdā — Komisijas loceklis René Steichen [1] OV L 181, 1.7.1992., 21. lpp. [2] OV L 197, 30.7.1994., 1. lpp. [3] OV L 258, 16.10.1993., 6. lpp. --------------------------------------------------
Oficiālais Vēstnesis L 064 , 10/03/1992 Lpp. 0013 - 0014

Speciālizdevums somu valodā: Nodaļa 2 Sējums 8 Lpp. 0113

Speciālizdevums zviedru valodā: Nodaļa 2 Sējums 8 Lpp. 0113



Komisijas Regula (EEK) Nr. 597/92 (1992. gada 6. marts) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EEK) Nr. 3920/91 [2], it īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāpieņem pasākumi attiecībā uz šās regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to, vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā Nomenklatūras komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 6. martā Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 372, 31.12.1991., 36. lpp. -------------------------------------------------- PIELIKUMS Preču apraksts | Klasifikācija pēc KN koda | Pamatojums | (1) | (2) | (3) | 1.Preparāts, kas sastāv no kviešu cietes un neliela daudzuma α-amilāzes (0,5 %). Cietes saturs pārsniedz 83 %. Produkts tiek izmantots kā apdares līdzeklis papīrrūpniecībā. | 38091090 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN koda 3809, 380910 un 38091090 apraksts. | 2.Dzelzs (III) un dekstrāna savienojums, kas satur no 5 līdz 20 % dzelzs, pulvera veidā iepakots 50 kg maisos; iespējams iegādāties arī šķīduma veidā, kas satur 0,5 % fenola (kā konservants) 10 — 200 l tvertnēs. | 39139080 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 39. nodaļas 5. piezīme un KN koda 3913, 391390 un 39139080 apraksts (sk. arī HS paskaidrojumu 39.13. nodaļas 4. daļu). | --------------------------------------------------
Oficiālais Vēstnesis L 362 , 11/12/1992 Lpp. 0010 - 0010

Speciālizdevums somu valodā: Nodaļa 3 Sējums 46 Lpp. 0117

Speciālizdevums zviedru valodā: Nodaļa 3 Sējums 46 Lpp. 0117



Komisijas Regula (EEK) Nr. 3565/92 (1992. gada 10. decembris), kas groza Regulu (EEK) Nr. 1054/73 par sīki izstrādātiem palīdzības noteikumiem attiecībā uz zīdtārpiņiem EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 24. aprīļa Regulu (EEK) Nr. 845/72, kas nosaka īpašus pasākumus, lai veicinātu zīdtārpiņu audzēšanu [1], kurā jaunākie grozījumi izdarīti ar Regulu (EEK) Nr. 2059/92 [2], un jo īpaši tās 2. panta 5. punktu, tā kā Komisijas Regulas (EEK) Nr. 1054/73 [3], kas grozīta ar Regulu (EEK) Nr. 683/74 [4], 3. panta 1. punktā īpaši noteikts, ka zīdtārpiņu audzētājiem jāiesniedz pieteikumi, vēlākais, katru gadu līdz 30. novembrim, vai arī tiesības uz palīdzību tiek pilnībā zaudētas; tā kā būtu jāierobežo sekas, kas rodas no augstākminētā palīdzības pieteikumu iesniegšanas termiņa nelielas pārsniegšanas, ņemot vērā nepieciešamību pēc samērības un attiecīgās palīdzības sistēmas pareizas darbības; tā kā tādēļ būtu jāgroza attiecīgie noteikumi un ieinteresētās puses, kuras līdz noteiktam datumam iesniedz pieteikumus, būtu jāatzīst par tiesīgām uz palīdzību no 1991./92. tirdzniecības gada; tā kā šajā regulā paredzētie pasākumi ir saskaņā ar Linu un kaņepju pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 1054/73 3. panta 1. punktu aizstāj ar šādu: "1. Palīdzību piešķir tiem zīdtārpiņu audzētājiem, kuri iesniedz pieteikumu, vēlākais, katru gadu līdz 30. novembrim, izņemot force majeure gadījumus. Tomēr, ja pieteikumi uz palīdzības saņemšanu ir iesniegti: - ne vēlāk kā tā paša gada 31. decembrī, tiek piešķirtas divas trešdaļas palīdzības, - ne vēlāk kā nākošā gada 31. janvārī, tiek piešķirta viena trešdaļa palīdzības. Katrs audzētājs var iesniegt tikai vienu pieteikumu." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Tā no 1991./92. tirdzniecības gada attiecas uz pusēm, kuras iesniedz pieteikumu līdz 1993. gada 1. martam un kuras attiecīgajai dalībvalstij iesniedz pietiekamu pierādījumu, ka ir sasniegušas Regulas (EEK) Nr. 1054/73 2. panta b) punktā minēto produkcijas minimumu. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 10. decembrī Komisijas vārdā — Komisijas loceklis Ray Mac Sharry [1] OV L 100, 27.4.1972., 1. lpp. [2] OV L 215, 30.7.1992., 19. lpp. [3] OV L 105, 20.4.1973., 4. lpp. [4] OV L 83, 28.3.1974., 13. lpp. --------------------------------------------------
Oficiālais Vēstnesis L 215 , 30/07/1992 Lpp. 0019 - 0019



Komisijas Regula (EEK) Nr. 2059/92 (1992. gada 30. jūnijs), ar ko groza Regulu (EEK) Nr. 845/72, kas nosaka īpašus pasākumus, lai veicinātu zīdtārpiņu audzēšanu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Regulas (EEK) Nr. 845/72 [4] 2. panta 1. punktā inter alia ir paredzēts palīdzību par zīdtārpiņiem noteikt katru gadu līdz 1. augustam attiecībā uz to audzēšanas gadu, kurš sāksies nākošajā kalendārajā gadā; tā kā, ievērojot pastāvošo praksi, šis noteikums būtu jākoriģē, IR PIEŅĒMUSI ŠO REGULU. 1. pants Ar šo Regulas (EEK) Nr. 845/72 2. panta 1. punktu aizstāj ar šādu punktu: "1. No 1972./73. audzēšanas gada piešķir palīdzību par Kopienā audzētiem zīdtārpiņiem. Šādu palīdzību, kuras apjoms ir vienāds visā Kopienā, nosaka katru gadu." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1992. gada 30. jūnijā Padomes vārdā — priekšsēdētājs Arlindo Marques Cunha [1] OV C 119, 11.5.1992., 36. lpp. [2] OV C 150, 15.6.1992. [3] OV C 169, 6.7.1992. [4] OV L 100, 27.4.1972., 1. lpp. Grozīts ar Regulu (EEK) Nr. 4005/87 (OV L 377, 31.12.1987., 48. lpp.). --------------------------------------------------
Oficiālais Vēstnesis L 354 , 22/12/1988 Lpp. 0024 - 0024

Speciālizdevums somu valodā: Nodaļa 3 Sējums 28 Lpp. 0037

Speciālizdevums zviedru valodā: Nodaļa 3 Sējums 28 Lpp. 0037



Komisijas Regula (EEK) Nr. 3994/88 (1988. gada 21. decembris), ar kuru groza Regulu (EEK) Nr. 890/78, ar ko nosaka sīki izstrādātus apiņu sertifikācijas noteikumus EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3998/87 [2], un jo īpaši tās 2. panta 5. punktu, tā kā Komisijas Regula (EEK) Nr. 890/78 [3], kurā jaunākie grozījumi izdarīti ar Regulu (EEK) Nr. 3589/85 [4], paredz, ka tikai par apiņiem, kas atbilst Regulas (EEK) Nr. 1696/71 1. pantā dotajai definīcijai un obligātajām tirdzniecības prasībām, kas izklāstītas Regulas (EEK) Nr. 890/78 I pielikumā, var iegūt sertifikātu, kas minēts 5. pantā Padomes 1977. gada 19. jūlija Regulā (EEK) Nr. 1784/77 par apiņu sertificēšanu [5], kurā jaunākie grozījumi izdarīti ar Regulu (EEK) Nr. 2039/85 [6]; tā kā pieredze rāda, ka paraugos nav iespējams izslēgt citu šķirņu apiņu daļiņu klātbūtni; tā kā šis fakts nepasliktina sertificējamo produktu īpašības; tā kā tādējādi nelieli daudzumi šādu daļiņu būtu jāpieļauj; tā kā atbilstīgi būtu jāgroza Regula (EEK) Nr. 890/78; tā kā šajā regulā paredzētie pasākumi ir saskaņā ar Apiņu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 890/78 I pielikuma ailes ar nosaukumu "Apraksts" c) rindā vārdus "kas parasti nerodas no rogas" aizstāj ar šādiem: "kas parasti nerodas no rogas; maksimālajā norādītajā sastāvā var būt citu šķirņu apiņu daļiņas, kuru kopējais daudzums nepārsniedz 2 % no svara". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 21. decembrī Komisijas vārdā — priekšsēdētāja vietnieks Frans Andriessen [1] OV L 175, 4.8.1971., 1. lpp. [2] OV L 377, 31.12.1987., 40. lpp. [3] OV L 117, 29.4.1978., 43. lpp. [4] OV L 343, 20.12.1985., 19. lpp. [5] OV L 200, 8.8.1977., 1. lpp. [6] OV L 193, 25.7.1985., 1. lpp. --------------------------------------------------
Oficiālais Vēstnesis L 029 , 01/02/1985 Lpp. 0008 - 0008

Speciālizdevums somu valodā: Nodaļa 11 Sējums 11 Lpp. 0173

Speciālizdevums spāņu valodā: Nodaļa 04 Sējums 3 Lpp. 0103

Speciālizdevums zviedru valodā: Nodaļa 11 Sējums 11 Lpp. 0173

Speciālizdevums portugāļu valodā Nodaļa 04 Sējums 3 Lpp. 0103



Padomes Regula (EEK) Nr. 223/85 (1985. gada 29. janvāris) par Nolīguma par zvejniecību noslēgšanu starp Eiropas Ekonomikas kopienu, no vienas puses, un Dānijas valdību un Grenlandes pašvaldību, no otras puses EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā Kopienas interesēs ir apstiprināt 1984. gada 13. martā Briselē parakstīto Nolīgumu par zvejniecību starp Eiropas Ekonomikas kopienu, no vienas puses, un Dānijas valdību un Grenlandes pašvaldību, no otras puses, IR PIEŅĒMUSI ŠO REGULU. 1. pants Ar šo Kopienas vārdā apstiprina Nolīgumu par zvejniecību starp Eiropas Ekonomikas kopienu, no vienas puses, un Dānijas valdību un Grenlandes pašvaldību, no otras puses. Nolīguma teksts ir pievienots šai regulai. 2. pants Nolīguma 2. pantā paredzētos izpildes protokolus apstiprina saskaņā ar Līguma 43. pantā noteikto procedūru. 3. pants Padomes priekšsēdētājs sniedz Nolīguma 13. pantā paredzēto paziņojumu. 4. pants Šī regula stājas spēkā dienā, kad stājas spēkā līgums, ar kuru attiecībā uz Grenlandi groza Eiropas Kopienu dibināšanas līgumus. Šī regula uzliek saistības kopumā un ir tieši piemērojama visās dalībvalstīs. Briselē, 1985. gada 29. janvārī Padomes vārdā — priekšsēdētājs G. Andreotti [1] OV C 172, 2.7.1984., 83. lpp. --------------------------------------------------
Oficiālais Vēstnesis L 328 , 15/12/1984 Lpp. 0008 - 0008

Speciālizdevums somu valodā: Nodaļa 2 Sējums 4 Lpp. 0046

Speciālizdevums spāņu valodā: Nodaļa 02 Sējums 13 Lpp. 0004

Speciālizdevums zviedru valodā: Nodaļa 2 Sējums 4 Lpp. 0046

Speciālizdevums portugāļu valodā Nodaļa 02 Sējums 13 Lpp. 0004



Komisijas Regula (EEK) Nr. 3516/84 (1984. gada 13. decembris) par preču klasifikāciju kopējā muitas tarifa apakšpozīcijā 08.12 C EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1969. gada 16. janvāra Regulu (EEK) Nr. 97/69 par kopējā muitas tarifa nomenklatūras vienādas piemērošanas pasākumiem [1], kurā jaunākie grozījumi izdarīti ar Regulu (EEK) Nr. 2055/84 [2], un jo īpaši tās 3. pantu, tā kā ir nepieciešami noteikumi, lai nodrošinātu kopējā muitas tarifa nomenklatūras vienādu piemērošanu, klasificējot ēšanai gatavas plūmes ar izņemtiem kauliņiem, mitruma saturu, kas nepārsniedz 35 %, un pīlādžskābes piedevu; tā kā Padomes Regulas (EEK) Nr. 950/68 [3], kurā jaunākie grozījumi izdarīti ar Regulu (EEK) Nr. 3400/84 [4], pielikumā pievienotā kopējā muitas tarifa pozīcija 08.12 jo īpaši ietver žāvētus augļus, izņemot tos, kurus ietver pozīcijas 08.01 līdz 08.05 ieskaitot; tā kā konkrētajiem produktiem ir tādu preču pazīmes, kas ietilpst pozīcijā 08.12, un tā kā tāpēc tie ir jāklasificē šajā pozīcijā; tā kā pozīcijā 08.12 apakšpozīcija 08.12 C ir vispiemērotākā; tā kā šajā regulā paredzētie pasākumi ir saskaņā ar Kopējā muitas tarifa nomenklatūras komitejas atzinumu, IR PIEŅĒMUSI ŠO REGULU. 1. pants Ēšanai gatavas plūmes ar izņemtiem kauliņiem, mitruma saturu, kas nepārsniedz 35 %, un pīlādžskābes piedevu klasificē kopējā muitas tarifa apakšpozīcijā: 08.12 Augļi, žāvēti, izņemot tos, kurus ietver pozīcijas 08.01, 08.02, 08.03, 08.04 vai 08.05: C. Plūmes. 2. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1984. gada 13. decembrī Komisijas vārdā — Komisijas loceklis Karl-Heinz Narjes [1] OV L 14, 21.1.1969., 1. lpp. [2] OV L 191, 19.7.1984., 1. lpp. [3] OV L 172, 22.7.1968., 1. lpp. [4] OV L 320, 10.12.1984., 1. lpp. --------------------------------------------------
Oficiālais Vēstnesis L 153 , 08/06/1984 Lpp. 0001 - 0001

Speciālizdevums spāņu valodā: Nodaļa 11 Sējums 20 Lpp. 0083

Speciālizdevums portugāļu valodā Nodaļa 11 Sējums 20 Lpp. 0083



Padomes Regula (EEK) Nr. 1591/84 (1984. gada 4. jūnijs) par to, lai noslēgtu Sadarbības nolīgumu starp Eiropas Ekonomikas kopienu, no vienas puses, un Kartahenas līgumu ar tās dalībvalstīm – Bolīviju, Kolumbiju, Ekvadoru, Peru un Venecuēlu, no otras puses EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 113. un 235. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Kopienai savu mērķu sasniegšanai ārējo ekonomisko attiecību jomā būtu jāapstiprina Sadarbības nolīgums un Kartahenas līgums ar tās dalībvalstīm; tā kā daži šajā nolīgumā paredzētie ekonomiskās sadarbības veidi pārsniedz kopējās tirdzniecības politikas jomā minētās rīcības pilnvaras, IR PIEŅĒMUSI ŠO REGULU. 1. pants Ar šo Eiropas Ekonomikas kopiena Kopienas vārdā apstiprina Sadarbības nolīgumu un Kartahenas līgumu ar tās dalībvalstīm. Sadarbības nolīguma teksts ir pievienots šai regulai. 2. pants Padomes priekšsēdētājs sniedz Nolīguma 10. pantā paredzēto paziņojumu [3]. 3. pants Apvienotajā sadarbības komitejā, kas paredzēta Sadarbības nolīguma 5. pantā, Kopienu pārstāv komisija, kurai palīdz pārstāvji no dalībvalstīm. 4. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1984. gada 4. jūnijā Padomes vārdā — priekšsēdētājs J. Delors [1] OV C 325, 30.11.1983., 3. lpp. [2] OV C 127, 14.5.1984., 204. lpp. [3] Līguma spēkā stāšanās datumu Padomes ģenerālsekretariāts publicēs Eiropas Kopienu Oficiālajā Vēstnesī. --------------------------------------------------
6. pants

maršruts, pa kuru jābrauc, vai veicamais attālums, ja ar šiem faktoriem ir pamatojama likmes atšķirība no parasti piemērojamās likmes,

2. Pārvadājumu dokumentus sastāda divos eksemplāros un numurē. Vienu eksemplāru pievieno kravai; otru eksemplāru divus gadus, skaitot no pārvadājuma dienas, glabā un pēc numuriem kārto pārvadātājs. Pēdējā no minētajiem eksemplāriem norāda pilno un galīgo maksu par pārvadājumu neatkarīgi no tās kārtošanas veida, visas citas maksas un visas atlaides vai citus faktorus, kas ietekmē pārvadājuma likmes un nosacījumus.
Oficiālais Vēstnesis C 151 , 20/05/1997 Lpp. 0001 - 0014



Padomes Akts (1996. gada 29. novembris), kas pieņemts, pamatojoties uz Līguma par Eiropas Savienību K3. pantu, un ar ko sastāda Protokolu attiecībā uz Konvencijas par Eiropas Kopienu finanšu interešu aizsardzību interpretāciju Eiropas Kopienu Tiesā ar prejudiciālu nolēmumu palīdzību (97/C151/01) EIROPAS SAVIENĪBAS PADOME, ņemot vērā Līgumu par Eiropas Savienību, un jo īpaši tā K3. panta 2. punkta c) apakšpunktu, tā kā K3. panta 2. punkta c) apakšpunkts paredz, ka konvencijas, kas izstrādātas, pamatojoties uz Līguma par Eiropas Savienību K3. pantu, var noteikt, ka Eiropas Kopienu Tiesas jurisdikcijā ir interpretēt to noteikumus un izlemt jebkādus strīdus attiecībā uz to piemērošanu saskaņā ar kārtību, kādu šie noteikumi var paredzēt, IR NOLĒMUSI izstrādāt protokolu, kura teksts ir pievienots pielikumā un kuru šodien parakstīja Eiropas Savienības dalībvalstu valdību pārstāvji, IESAKA to apstiprināt dalībvalstīm saskaņā ar to attiecīgajām konstitucionālajām prasībām. Briselē, 1996. gada 29. novembrī Padomes vārdā — priekšsēdētājs N. Owen --------------------------------------------------
Oficiālais Vēstnesis L 117 , 12/05/1979 Lpp. 0019 - 0019

Speciālizdevums somu valodā: Nodaļa 2 Sējums 2 Lpp. 0140

Speciālizdevums grieķu valodā Nodaļa 02 Sējums 7 Lpp. 0211

Speciālizdevums zviedru valodā: Nodaļa 2 Sējums 2 Lpp. 0140

Speciālizdevums spāņu valodā: Nodaļa 02 Sējums 6 Lpp. 0005

Speciālizdevums portugāļu valodā Nodaļa 02 Sējums 6 Lpp. 0005



Komisijas Regula (EEK) Nr. 936/79 (1979. gada 11. maijs) par kopējo muitas tarifu apakšpozīcijā 02.01 A II a) 4 aa) minētās liellopu gaļas klasifikāciju EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1969. gada 16. janvāra Regulu (EEK) Nr. 97/69 par pasākumiem, kas jāveic, lai vienādi piemērotu kopējo muitas tarifu nomenklatūru [1], kurā jaunākie grozījumi izdarīti ar Regulu (EEK) Nr. 280/77 [2], un jo īpaši tās 3. pantu, tā kā, lai nodrošinātu vienādu kopējo muitas tarifu nomenklatūras piemērošanu, būtu jāizstrādā noteikumi attiecībā uz tādu svaigu vai saldētu liellopu atdalītu priekšējo ceturtdaļu tarifikāciju, no kā izņemts atlants; tā kā kopējo muitas tarifu apakšpozīcija 02.01 A II a) 4 aa), kas pievienota Padomes Regulai (EEK) Nr. 950/68 [3], kurā jaunākie grozījumi izdarīti ar Regulu (EEK) Nr. 882/79 [4], attiecas uz svaigu vai atdzesētu liellopu gaļu ar kaulu; tā kā kopējo muitas tarifu 2. nodaļas 1 A e) piezīmē ir precīzi definētas atdalītas priekšējās ceturtdaļas, konkrēti norādot, ka tās ir pusliemeņa priekšējā daļa, ietverot visus kaulus; tā kā tādus produktus, kas neietver atlantu, līdz ar to nevar uzskatīt par atdalītām priekšējām ceturtdaļām; tā kā attiecīgie produkti jāklasificē kā pārējā svaiga vai atdzesēta liellopu gaļa ar kaulu apakšpozīcijā 02.01 A II a) 4 aa); tā kā šajā regulā paredzētie pasākumi saskan ar Kopējo muitas tarifu nomenklatūras komitejas atzinumu, IR PIEŅĒMUSI ŠO REGULU. 1. pants Svaigas vai atdzesētas liellopu atdalītas priekšējās ceturtdaļas, no kurām izņemts atlants, jāklasificē šādā kopējo muitas tarifu apakšpozīcijā: 02.01 Svaiga, atdzesēta vai saldēta gaļa un ēdami subprodukti no dzīvniekiem, uz kuriem attiecas pozīcija Nr. 01.01, 01.02, 01.03 vai 01.04: A. Gaļa: II. No dzīvniekiem ar kauliem: a) svaiga vai atdzesēta: 4. Pārējā: aa) neatkaulota (ar kaulu). 2. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1979. gada 11. maijā Komisijas vārdā — Komisijas loceklis Étienne Davignon [1] OV L 14, 21.1.1969., 1. lpp. [2] OV L 40, 11.2.1977., 1. lpp. [3] OV L 172, 22.7.1968., 1. lpp. [4] OV L 111, 4.5.1979., 14. lpp. --------------------------------------------------